钦定古今图书集成/历象汇编/岁功典/第045卷 > 《遵生八笺》 > 四月修养法
## 钦定古今图书集成/历象汇编/岁功典/第045卷 > 《遵生八笺》 > 四月修养法

孟夏之月，天地始交，万物并秀，宜夜卧早起，以受清
明之气，勿大怒大泄。夏者，火也，位南方，其声呼，其液
汗，故怒与泄为伤元气也。卦值干，干者健也，阳之性，
天之象也。君子以自强不息，生炁在卯，坐卧行功，宜
向正东方。

孙真人曰：“是月肝脏已病，心脏渐壮，宜增酸减苦，以
补肾助肝，调养胃气。勿受西北二方暴风，勿接阴以
壮肾水，当静养以息心火，勿与淫接，以宁其神，以自
强，不息天地化生之机也。”